
Vrtec v naravi: PLANICA 2014
Z otroki iz enot Metka in Pedenjped smo od 6. do 8. junija 2014 bivali v domu Centra šolskih in obšolskih dejavnosti v Planici. Otroke so spremljale Damjana Štalcar, Lucija Šiško, Mira Klobčar, Aleksandra Sečkar in Kristina Žmavčič. Z nami je bila tudi planinska vodnica Pohodniškega društva Majda Markovič.

V petek ob dvanajsti uri smo naložili prtljago in se odpeljali z avtobusom novim dogodivščinam naproti. Med vožnjo smo poskrbeli za varnost in vsak je sedel pripasan na svojem sedežu. Majda nam je razkazovala gore ob poti. Videli smo Špik in Triglav.
[image: image2.jpg]


    [image: image3.jpg]


 [image: image4.jpg]



V Planici sta nas pričakalli vzgojiteljici doma Mateja in Tanja, ki sta nam pomagali prenesti potovalke do sob in pripraviti postelje. Najbolje pripravljeni so imeli na nočni omarici tudi družinsko sliko in revijo za branje.

Po kosilu, ki nam je zelo teknilo, smo si ogledali vseh osem planiških skakalnic. Mateja nam je pokazala, kako se skakalci odrinejo z mize skakalnice in kako pristanejo.

Po večerji smo se z avtobusom odpeljali v Krajsko Goro in si ogledali staro gorenjsko hišo krito s skodlami, smučišča in Kekčev spomenik. Pri njem nas je pričakla teta Pehta, ki nam je pripovedovala o Kekcu, Bedancu, Mojci in življenju v gorah. Skupaj smo zapeli Kekčevo in Mojčino pesem.

Po vrnitvi smo odšli v naše nove sobe. Otroci so radovedni obiskovali drug drugega in si ogledovali sobe. Po večerni negi so eni ob pravljici, drugi ob božanju vzgojiteljic, eni pa kar sami, brez solz zaspali. Nekateri so si naredili kar skupna ležišča.

V soboto smo si  po jutranji rekreaciji ogledali naravni park Zelenci. Seveda smo morali do njega peš čez travnike. Imeli smo tudi nekaj časa za igro na igrišču in lizanje sladoleda. Popoldne smo plezali po plezalni steni. Otroke je zelo navdušil orientacijski pohod. Iskati smo morali pot, ki je bila označena z barvnimi trakci in rešiti naloge ob postajah.

Po večerji smo kurili taborni ogenj, prepevali in se igrali igre.

Po umivanju in tuširanju so vsi otroci hitro in brez težav zaspali.
V nedeljo po zajtrku smo uredili sobe in pripravili prtljago. Prejeli smo še zadnja navodila in se odpravili na pot v dolino Tamar. Na poti smo zvedeli kako spremlajti markacije in naleteli na sneg. Na planati smo videli pristanek padalcev, si ogledali izvir Nadiže in pojedli malico. Med potjo smo prepevali, opazovali prelepe gore in počivali.

Po kosilu se je naše bivanje v Planici končalo. Še malica na počivališču, vožnja do Novega mesta in že smo bili pri svojih starših. Vsi smo se vrnili zdravi in nepoškodovani polni gorskih vtisov.

V Planici nam je bilo lepo. Če bo mogoče, se bomo še vrnili.
                                                                                  Vodja Vrtca v naravi
                                                                                      Kristina Žmavčič
